ལོ་སྔོན་མར་ཁྱུང་པོ་སྟེང་ཆེན་དགོན་བཀའ་བརྟེན་དཔེ་རྙིང་ཕྱོགས་བསྒྲིགས་ཁང་གིས་༸སྐྱབས་རྗེ་འོད་ཟེར་སྦྱིན་པ་རིན་པོ་ཆེའི་སློབ་སྟོན་འོག་གཡུང་དྲུང་བོན་གྱི་རྒྱལ་བའི་བཀའ་འགྱུར་གསུང་རབ་སྒོ་མཛོད་རིན་པོ་ཆེ་པོད་གྲངས་༢༠༠ཅན་གྱི་བདག་ཉིད་དེ་ཞང་ཞུང་སྒོ་པའི་ཡིག་གཟུགས་ཁྲ་ཆེན་དང་ཁྲ་ཆུང་སོགས་སུ་དེང་རབས་གློག་དཔར་ཚན་རྩལ་གྱི་ལམ་ནས་བཞེངས་བསྐྲུན་གནང་སྟེ་འཛམ་གླིང་རྒྱལ་ཕྱི་ནང་གང་སར་འགྲེམས་སྤེལ་གནང་ཡོད་སྟབས།རྒྱ་ཆེའི་ཞང་བོད་ཀྱི་རིག་གཞུང་ལ་ཐུགས་ཁུར་ཅན་ཚོས་ཡིག་གཟུགས་དེ་དག་ཐུན་མིན་ཞང་ཞུང་བོན་ལུགས་ཀྱི་བྲིས་རྩལ་གལ་ཆེན་ཞིག་ཏུ་ངོས་འཛིན་གནང་བཞིན་ཡོད།ཁ་སྔོན་ཕྱི་ལོ་༢༠༡༦ཟླ་༨ཚེས་༢༩ཉིན་དགའ་འོས་པའི་གསར་གནས་ཏེ་ཞང་ཞུང་སྒོ་པའི་ཡིག་གཟུགས་ཁྲ་ཆེན་དང་ཁྲ་ཆུང་གཉིས་ཀ་རིན་མེད་ཐོག་རྒྱལ་ཕྱི་ནང་གང་སར་བཞུགས་པའི་དོན་གཉེར་ཅན་རྣམ་པར་དམིགས་ཏེ་དྲ་སྟེང་དུ་ཤར་བཏང་གནང་ཡོད།